Lilolwa Njani Ihloka Lesilisa Eselibuthundu?
“Elesintwini lelo okhuluma ngalo linqundeka ngokukhula komuntu kumbe nxa engenwe ngeminye imikhuhlane. Into enjengomkhuhlane wetshukela kuyakwenza lokhu.”
WASHINGTON DC — Kuhlelo lwamasiko lokuphila kwabantu nsukuzonke, ngoLwesibili sihlaziye udaba lokunatha umuthi wesintu wamacansi nxa ihloka selibuthundu. Kambe kuyabe sokutheni umuntu wesilisa esephila ngembodlela? Kuyenzakala ukuthi umuntu wesilisa abelomkhuhlane ocoba umzimba njalo lokuthi aphazamiswe ngokunye okumhluphayo kucine-ke ihloka lingasagamuli. Kulezihlahla ezinengi ezinathwa ngulowo osethwele nzima emacansini. Ingcwethi kwezamasiko esintu, uMnu. Peter Zwide Kalanga Khumalo, odabuka njalo endlini yesikhosini, uthe ihloka livele liyanqundeka nxa lisetshenziswa. “Elesintwini lelo okhuluma ngalo linqundeka ngokukhula komuntu kumbe nxa engenwe ngeminye imikhuhlane. Into enjengomkhuhlane wetshukela kuyakwenza lokhu.” Uphinde wathi kulabanye abalola ihloka ngokudinga abesifazana. “Lokhu akulunganga njengoba kusenziwa ngobesilisa abangaziphathanga kahle.” Kulemithi eminengi esetshenziswa ngabesilisa abayinatha ezindlini bayifake embodleleni.